當晚黑，紫霞仙子叫至尊寶一個人喺沙漠度等佢家姐青霞出現，點知俾至尊寶遇到觀音大仕追殺頑猴孫悟空嘅一幕，重俾佢見到原來個月光寶盒已經喺唐三藏手上。至尊寶暱埋諗住睇吓有冇機會趁亂偷返個月光寶盒，點知當事件發展去到唐三藏話要自盡嚟求觀音大仕唔好消滅孫悟空嘅一段時，居然陰差陽錯出現咗一啲改變，就係個月光寶盒俾至尊寶打開咗嘅同時，至尊寶俾唐三藏用嚟自盡嘅金剛杖扑暈咗，而唐三藏亦因為咁而俾開咗嘅月光寶盒吸咗入去，唔知去咗邊個空間。